[Video] Die gevare van sosiale mediaCoby Persin (Skermskoot uit die video) ŉ Video wat ouers en tieners waarsku oor die gevare van sosiale media is die afgelope 3 dae reeds meer as 18.6 miljoen keer op YouTube gekyk. Coby Persin (21) wat gereeld poetse bak en die video’s dan op YouTube laai, wou bepaal hoe maklik dit vir ŉ pedofiel is om met ŉ minderjarige kontak te maak deur sosiale media. Hy het met drie meisies se ouers gereël dat hy deur middel van ŉ valse Facebook-profiel met hulle sal kontak maak en dan gaan probeer om hulle te ontmoet. Persin het Effy Levy (effy_levy op Instagram) se foto’s gebruik en homself as ŉ 15-jarige seun voorgedoen. Persin het die idee vir die video gekry ná ŉ werklike voorval waar ŉ pa sy tienerdogter betyds uit die kloue van ŉ aanvaller kon red.